Cristóbal Balenciaga (telesaila)

Cristóbal Balenciaga euskal telesail dramatikoa da, Aitor Arregik, Jon Garañok, Jose Mari Goenagak eta Lourdes Iglesiasek Disney+erako sortua, Cristobal Balentziagaren bizitza irudikatzen duena. Gidoietan aurreko lauek egin zuten lan. Irusoinek eta Moriarti Produkzioek ekoiztu zuten.

 Ekoizpena 
2022ko ekainean hasi zen filmaketan. Lokalizazioetan Euskal Herriko tokiak daude (Getaria, Donostia, Irun, Azpeitia, Hondarribia, Gasteiz, Biarritz, Iruñea eta Balmaseda) eta kanpokoak (Madril, Paris, Bordele, Tolosa-Okzitania).

2022ko irailean, Donostiako Zinemaldiko ekitaldi batean, lehen irudi promozionalak erakutsi zitutzen, Balenciaga izena iragarriz telesailerako. Gero, Cristóbal izena gehitu zioten produktu amaituari.

Aurreestreinaldi bat egin zen Donostiako Antzoki Zaharrean (hiru atal emanez) 2024ko urtarrilaren 22an, eta jarraian Disney+ zerbitzuan jarri zuten, kritikaren onarpen onarekin.

Frantsesa, ingelesa edo gaztelania entzuten diren bezala, pertsonaia euskaldunak euskaraz ageri dira naturaltasunez Parisen zein Getarian, eta Alberto San Juan aktore nagusiak egindako ahalegina nabarmendu zuten iruzkinek.

Jantziez Bina Daigeler enkargatu zen telesailean (besteak beste Tár filmeko jantzien arduraduna), eta musika Alberto Iglesiasena izan zen.

 Sinopsia 

1937an, Espainiako elite eta aristokrazia janzten Madril eta Donostiako bere tailerrekin ibilbide arrakastatsua egin ondoren, Cristobal Balentziaga diseinatzaileak nazioarteko jauzia eman zuen Parisen, Frantzian, goi mailako joskintzako bere lehen bilduma aurkeztuz. Hala ere, Espainian joera markatzen zuten diseinuek ez dute funtzionatzen Paris bihurtu den modaren inperio sofistikatuan, non Chanel, Dior eta Givenchy goi mailako joskintzaren erreferentea diren. Bere bizitzako alderdi guztietan kontrola lortzeko duen obsesioak gidatuta, Balentziagak bere estiloa definituko du historiaren diseinatzaile handienetako bat izan arte.

 Aktoreak 

 Aktore gonbidatuak: 

 Iñaki Beraetxe: Juan Martin (2 - 3. atalak)
 Miren Gojenola (2 - 3. atalak)
 Ximun Fuchs (2. atala)
 Carlos Zabala (2. atala)
 Jon Ander Urresti (3. atala ; 5 - 6. atalak)
 Itxaso Quintana (3. atala ; 5 - 6. atalak)
 Jose Mari Berasategi (3. atala)
 Jon Ander Alonso: Fernando (4 - 6. atalak)
 Javier Barandiaran (4 - 6. atalak)
 Yvytte Filanc (4. atala)
 Marc Schardan (4. atala)
 Alfonso Diez (5 - 6. atalak)
 Naiara Carmona (5 - 6. atalak)
 Montse Mostaza (5. atala)
 Dorleta Urretabizkaia (5. atala)
 Nagore Aranburu: Felisa (5 - 6. atalak)
 Nati Ortiz de Zarate  (5. atala)
 Iñigo Aranburu (6. atala)
 Mariasun Pagoaga: Maritxu (6. atala)
 Joanes Passicot: (6. atala)
 Manex Fuchs  (6. atala)

 Atalak 
Zenb.Izenburua1Estilo kontua1937an, Espainian arrakasta izan ondoren, Cristobal Balenciagak (Alberto San Juan) goi-joskuntzako bere lehen bilduma aurkeztuko du Parisen.2Okupazioa1940an, Parisen, alemanen okupazioak eragin duen giro gaiztoa ezagutuko dute Cristobalek eta bere bazkideek.3Balenciagaren lehiakideaGerraren ostean, Cristobal Balenciaga da Parisko goi-mailako joskintzaren erregeetako bat. Baina bere posizioa kolokan jarriko dute4ErreplikakCristobalek bere bizitzan izan dituen galerak gorabehera, bere estiloa fina da eta gorenera helduko da5Erregina bat janztea1960an, Belgikako erregina izango den Fabiola Mora y Aragónen (Belen Cuesta) ezkontza-soinekoa enkargatu diote Maisón Balenciagari.6Neu naiz Balenciaga1960ko hamarkadaren amaieran, Cristobal bere estiloaren gailurrera heldu da. Baina goi-mailako joskintza larri dabil

 Erreferentziak 

 Kanpo estekak 

Kategoria:Euskal Herriko telesailak
Kategoria:Telesail dramatikoak
Kategoria:Disney+eko telesailak
Kategoria:1930eko hamarkadan girotutako telesailak
Kategoria:Gaztelaniaz egindako telesailak
Kategoria:Parisen girotutako telesailak
Kategoria:Telesail biografikoak
Kategoria:Balentziaga